છેલ્લા દસ દિવસમાં ક્રૂડ ઓઇલના આંતરરાષ્ટ્રીય ભાવમાં નોંધપાત્ર ઘટાડો થયો છે. આ લખાય છે ત્યારે બ્રેન્ટ ક્રૂડનો ભાવ પ્રતિ બેરલ ૭૩ ડોલર ચાલી રહ્યો છે. મુખ્ય ઉત્પાદક દેશો દ્વારા પુરવઠામાં વધારો અને અમેરિકા તથા ચીન વચ્ચેના વેપારયુદ્ધના લીધે વિશ્વ સ્તરે ઓઇલની માંગને અસર પહોંચવાની સંભાવનાથી તેમાં ઘટાડો નોંધાયો છે. અમેરિકા કદાચ ભારત અને ઇરાનના ઓઇલના કેટલાક અન્ય આયાતકારોને રાહત આપશે તેવી શક્યતા છે. તેથી ઇરાનનું ઓઇલ નહીં મળે તેવી ચિંતા હળવી થઈ છે.